stanford-oval/wikipedia huggingface dataset:
מברשת שיניים
צחצוח השיניים

בעת צחצוח שיניים מורחים משחת שיניים על סיבי המברשת, ולאחר מכן, תוך החזקת הידית, משפשפים בעזרת הסיבים את המשטח של כל שן ושן. שיטה מקובלת ומומלצת על ידי רופאי שיניים מסוימים היא סיבוב המברשת תוך כדי לחיצה קלה[דרוש מקור]. פעולה זאת יוצר איזון מיטבי בעיסוי החניכיים (דבר חשוב ביותר בעצמו לבריאות השיניים) ובניקוי השיניים. מומלץ לעבור על כל המשטחים במשך זמן שווה, ולצחצח בסך הכול כ-2 דקות תוך כיסוי כל השיניים.
התנועה האנכית בתנועות הסיבוביות מנקה את פיסות המזון הקטנות שנתקעו ברווחים בין השיניים, בין השיניים ובין החניכיים וברווחים האופקיים שיוצר משטח הלעיסה של השיניים הטוחנות (השיניים האחוריות ביותר). תנועה נמרצת, צחצוח מצד לצד לאורך כל השיניים, וצחצוח השיניים או החניכיים עם מוט המברשת אינם מומלצים, משום שתנועות כאלו אינן אפקטיביות בניקוי ועלולות לפגוע בחניכיים.
בסוף הצחצוח יש לירוק את שאריות המשחה ולא לשטוף את הפה במים, משום שזה שוטף גם את הפלואוריד ומפחית את התועלת מהצחצוח.
ההמלצה בדרך כלל היא להחליף את מברשת השיניים מדי שלושה או ארבעה חודשים, הואיל והזיפים שלה מתבלים במהלך השימוש. על מנת למנוע התפשטות של פתוגנים, מומלץ לא לחלוק מברשת שיניים אחת בין שני אנשים.
חלק מרופאי השיניים ממליצים על צחצוח שיניים פעם ביום וחלקם על פעמיים ביום. בנוסף, אפשר להשתמש במברשת שיניים חשמלית שנוטה להספיק להשלים יותר עיסויים וקרצופים מאשר המברשת הרגילה, ויכולה גם להיות רכה יותר לשיניים ולחניכיים. רופא שיניים או שיננית יכולים ללמד ולהדגים טכניקות נכונות של צחצוח שיניים.
צחצוח השיניים הוא חלק חשוב בהיגיינת הפה, אך לניקוי הרווחים שאליהם מברשת השיניים אינה מגיעה, יש צורך בחוט דנטלי. ביקורים קבועים אצל רופא השיניים אצל מי שסובלים מבעיות שיניים, חשובים אף הם.
היסטוריה

מגוון אמצעים לניקוי הפה היו בשימוש עוד לפני תקופת ההיסטוריה הכתובה. דבר זה אוּמת על ידי חפירות ארכאולוגיות שנעשו בכל רחבי העולם, בהן התגלו קיסמי שיניים, מקלות לעיסה, זרדי עצים, רצועות פשתן, נוצות ציפורים, עצמות בעלי חיים ומחטי דורבן.
מברשת השיניים הומצאה לראשונה ככל הנראה בסין. בעולם המוסלמי היה נפוץ המיסוואק או הסיוואק העשוי מענף או משורש עם מרכיבים מחטאים. מריחת סודה לשתייה או גיר על השיניים הייתה נפוצה גם כן.
האנגלי ויליאם אדיס נחשב ליצרן הראשון של מברשות שיניים באופן מסחרי החל מ-1780.
הפטנט הראשון על מברשת שיניים נרשם על ידי ה. נ. וודסוורס ב-1850 בארצות הברית, אך ייצור המוני של המוצר באמריקה החל רק ב-1885. הדגם היה בעל ידית עצם עם חורים שנוקבו בה בשביל לשלב בה זיפי חזיר בר סיבירי. זיפי חזיר בר לא היו החומר האידיאלי להכנת שערות מברשת השיניים; הזיפים הכילו בקטריות, הם לא התייבשו היטב, והם נשרו מהמברשת לעיתים קרובות.
במלחמת העולם השנייה הפכה מברשת השיניים למקובלת בארצות הברית. זאת, באופן חלקי, בשל העובדה שהייתה זו חובה יומית של החיילים האמריקאים לנקות את שיניהם. בתום המלחמה הביאו החיילים עמם הביתה את ההרגל.
סיבים טבעיים (משיער חיות) הוחלפו בחומרים סינתטיים, בדרך כלל ניילון, על ידי דופונט ב-1938. הסיב הסינתטי הראשון למברשת שיניים, שהיה עשוי מחוט ניילון, נמכר ב-24 בפברואר 1938.
מברשת השיניים החשמלית הראשונה, הברוקסודנט, הוצגה על ידי סקויב פארמסוטיקל ביובל המאה של אגודת רופאי השיניים האמריקאים ב-1959.
בינואר 2003, מברשת השיניים נבחרה כהמצאה מספר אחת אשר אמריקאים אינם מסוגלים לחיות בלעדיה, משאירה מאחור את המכונית, המחשב, הטלפון הסלולרי והמיקרוגל, לפי אינדקס ההמצאות של למלסון-MIT‏.
מברשות שיניים חשמליות

מברשת השיניים החשמלית הראשונה פותחה ב-1939 בשווייץ, אך שווקה רק החל משנות השישים, בשם בְּרוֹקְסוֹדֶנְט (בגרמנית).
המברשת הופצה בארצות הברית על ידי סְקְוִיבּ. ב-1961, הציגה ג'נרל אלקטריק מברשת שיניים נטענת אלחוטית אשר זזה למעלה ולמטה בעת ההפעלה.
ב-1987, מברשת השיניים הביתית הראשונה בעלת התנועה הסיבובית, האינטרפלאק, הופיעה בחנויות לציבור הרחב. כיום ישנם סוגים רבים ושונים של דגמים המשתמשים במנגנון זה. מחקר מראה שמברשות אלו יעילות יותר ממברשות שיניים ידניות בהסרת פלאק ובמניעת דימום מהחניכיים.
מברשות שיניים חשמליות > טעינה

החלקים החשמליים במברשות השיניים החשמליות הם אטומים לחלוטין על מנת למנוע נזקי מים. אין מגעים ממתכת. ישנן מברשות שיניים הנטענות על ידי שימוש בטכניקה הנקראת טעינה אִינְדּוּקְטִיבִית. בתוך יחידת מברשת השיניים נמצא חצי אחד של שנאי, וביחידת המטען נמצא החצי האחר של השנאי. אם שני החלקים חוברים יחדיו, הטעינה יכולה להתבצע. ישנן גם מברשות שיניים אשר מכילות סוללות, ואותן אפשר להטעין או להחליף.
ראו גם

רפואת שיניים
היגיינה
משחת שיניים
דלקת חניכיים
מחזיק מברשת שיניים
הערות שוליים

↑  How to keep your teeth clean, nhs.uk, ‏2018-04-26 (באנגלית)
↑  Mary Bellis, History of Dentistry and Dental Care, About.com
↑  Toothbrush beats out car and computer as the invention Americans can't live without, according to Lemelson-MIT Survey, MIT News. 21 January 2003
| --- | --- |
בקרת זהויות :  GND: 4190491-6 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מריחת משחת השניים על מברשת השיניים
תמונה מ-1899 שבה נראה שימוש במברשת שיניים
מברשת שיניים חשמלית (עם מטען)
שנת שמיטה

ערך זה עוסק בחישוב השנים שבהן חלה השמיטה. אם התכוונתם למצוות השמיטה, ראו .
סמליל שנת השמיטה (לשנת תשע"ה) של המשרד לשירותי דת
שלט בגינה פרטית בירושלים המצהיר שהפירות בה הם הפקר בשל שנת השמיטה, כך שכל אדם רשאי לקחתם
ביהדות, שנת שמיטה הוא שמה של השנה השביעית במחזור של שבע שנים. היא נקראת גם שביעית או שבת הארץ. בשנה זו מצווה עם ישראל לקיים את מצוות שמיטת קרקעות - לשבות מחלק גדול מהמלאכות בשדות חקלאיים בארץ ישראל, ולהפקיר את הפירות לכל המעוניין לקוטפם. שנת השמיטה מלווה גם במצוות שמיטת כספים ובמצוות הקהל, ובנוסף נוהג בה וידוי מעשרות. במשנה ישנה מסכת העוסקת בשנת השמיטה והלכותיה - מסכת שביעית.
שנת השמיטה האחרונה הייתה שנת ה'תשפ"ב והבאה תהיה שנת ה'תשפ"ט. ריענון
שנת השמיטה הראשונה

בני ישראל צוו על השמיטה כבר במתן תורה. אולם השמיטה היא מצווה התלויה בארץ, כפי שנאמר ”כִּי תָבֹאוּ אֶל-הָאָרֶץ, אֲשֶׁר אֲנִי נֹתֵן לָכֶם - וְשָׁבְתָה הָאָרֶץ, שַׁבָּת לַ-ה'” (ספר ויקרא, פרק כ"ה, פסוק ב'). לכן לא ניתן היה לקיים אותה לפני הכניסה לארץ ישראל. על פי המדרש, השמיטה הראשונה שישראל קיימו נעשתה בשנה ה-21 לכניסתם לארץ ישראל, מכיוון שנדרשו 14 שנה של הכרת הקרקעות, לפני שהתחילו את מחזור השמיטה. על פי חשבונו של הרמב"ם היא חלה בשנת 2510 לבריאת העולם.
חישוב שנת השמיטה

ישנן שתי בעיות בחישוב שנת השמיטה.
חישוב שנת השמיטה > היובל

הבעיה הראשונה בחישוב שנת שמיטה נעוצה במחלוקת הלכתית-עקרונית בין התנאים, איך למנות את השנים לשמיטה לאחר שנת היובל. לאחר שבע שנות שמיטה (שהן 49 שנים), השנה הבאה (שהיא השנה ה-50) היא שנת היובל, וגם בה אסורה עבודת האדמה:
לדעת חכמים, לאחר שנת היובל מתחיל מניין חדש של שש שנות עבודה ושנה שביעית, כך שהשנה אחרי היובל היא הראשונה למניין החדש. לפי זה, בכל מאה שנים יש 14 שמיטות.
אולם לדעת רבי יהודה, מניין שנות השמיטה לא תלוי ביובל, ושנת היובל עצמה היא כבר השנה הראשונה למניין השמיטה הבאה. לפי זה, בכל 98 שנים יש 14 שמיטות.
הגאונים נוטים לדעת רבי יהודה, אולם הראב"ד והרמב"ם נוטים לדעת חכמים. לאחר חורבן בית שני גם הרמב"ם מודה לפסיקת הגאונים, רש"י, בעלי התוספות ושאר ראשונים.
קווים ירוקים אנכיים מציינים שנת שמיטה 

והקווים האופקיים את המחזור השמיני של השמיטה 

לפי רב יהודה השנה הראשונה של השמיטה השמינית היא גם שנת היובל (קו כחול)
 ולפי דעת חכמים מחזור השמיטה השמיני מתחיל לאחר שנת היובל (קו ירוק).
חישוב שנת השמיטה > חורבן בית שני

הבעיה השנייה בחישוב שנת השמיטה נעוצה במחלוקת חישובית-היסטורית בין פרשני התלמוד הראשונים. המחלוקת נוגעת לשנה המדויקת של חורבן בית שני, שעל פי המסורת נחרב במוצאי שביעית - כלומר בשנה הראשונה למחזור השמיטה. המחלוקת היא מחלוקת בין פרשני התלמוד הראשונים: רש"י והרא"ש (שלחשבונם נחרב הבית בשנת ג' אלפים תתכ"ט לבריאה - 3829 לבריאה) ובין רבינו תם ושאר פרשנים ראשונים כמו הרמב"ן, הר"ן, התרומה ועוד (שלחשבונם נחרב הבית בשנת ג' תת"ל לבריאה - 3830 לבריאה).
חישוב שנת השמיטה > המנהג למעשה

בלוח השנה במגילות קומראן השמיטות מחושבות כדעת רבי יהודה וכך גם יוצא מאזכורי שנות השמיטה בקדמוניות היהודים. תאריכי שנות השמיטה המופיעים בשטרות ולוחות שנה מתקופת הגאונים ומחזור השמיטה שעל פיו נוהגת הרבנות הראשית לישראל, מסונכרנים עם המניין לבריאת העולם המקובל ביהדות. כך למשל שנת ה'תשס"ח (5768), שהייתה שנת שמיטה, יצאה בדיוק השמיטה ה-824 לפי מניין השנים בלוח העברי. אומנם שמירת שמיטה החלה הרבה אחרי בריאת העולם אבל השמיטה הראשונה לאחר שיבת ציון הייתה בשנה לבריאת העולם המתחלקת בשבע ללא שארית ולכן ניתן לחשב כך.
לפי ספר התולידה ומספר לוחות שנה שומרוניים מסוף המאה ה-16, שנת השמיטה מוקדמת בשנתיים (או מאוחרת בחמש) מהשמיטה היהודית.
חישוב שנת השמיטה > עדויות נוספות

ברוב מצבות צוער מופיעה השנה לחורבן ולשמיטה בהתאם לחשבון הרמב"ם שמחלקים את השנים לחורבן בשבע.
ישנם פיוטים ארץ-ישראליים המזכירים רעידת-אדמה שקרתה בארץ ישראל בחודש שבט שנת ד'תק"ח (748 לספירה), ומציינים שזו הייתה שנת שמיטה. לפירוט ראו רעש שביעית.
ספר סדר עולם זוטא נכתב בי"א בכסלו שנת שמיטה שהיא ד'תקס"ד. ציון זה גרם לרבנו תם לחזור בו מחשבונו ולקבוע את שנת ד'תתק"ט כשנייה לשמיטה.
תאריכי השמיטה

שנת השמיטה מתחילה בראש-השנה העברי - א' בתשרי, ונמשכת שנה עד כ"ט באלול סיום השנה בלוח העברי. יש דעות שבפירות האילן השנה נמשכת עד ט"ו בשבט של השנה השמינית. בזמן שבית המקדש היה קיים, נהגה גם "תוספת שביעית" שהשתרעה על חלקים מהקיץ של השנה השישית. תוספת זו, נקבעה בתחילה שלושים יום לפני ראש-השנה, וחכמים הוסיפו מחג הפסח בשדה תבואה, ומחג השבועות במטע עצים. תוספת שביעית אינה נוהגת לאחר חורבן בית המקדש, אך אסור (מטעם שונה) לטעת עצי פרי אחרי ט"ו באב של השנה השישית.
שמיטה מעוברת

לפי התלמוד בבלי, מסכת סנהדרין, דף י"ב, עמוד א', לא מעברים שנת שמיטה. רש"י שם מפרש שהטעם הוא כדי שלא יתארכו האיסורים של שנת השמיטה, הרמב"ם מסביר שטעם הדבר הוא כדי שיהיו שעורים למנחת העומר וחיטים לשתי הלחם. בלוח העברי הקבוע כ-37% משנות השמיטה מעוברות כמו שכ-37% מכלל השנים מעוברות בהתאם למחזור העיבור. בתלמוד ירושלמי, מסכת שקלים,  פרק א', הלכה ב', מופיעה התייחסות לעניין: ”אין מעברין את השנה לא בשביעית ולא במוצאי שביעית ואם עיברוה הרי זו מעוברת אמר רבי מנא הדא דאת אמר (=דבר זה שאתה אומר [הוא דווקא]) בראשונה שהיו השנים כתיקנן אבל עכשיו שאין השנים כתקנן היא שביעית היא שאר שני שבוע”. לדעת השרידי אש הטעם שמעברים שנות שמיטה בזמננו הוא על פי חידושו של הרמב"ם ששנים שדורשות עיבור כדי שיחול חג הפסח באביב יש לעבר גם בשנות שמיטה.
תורת השמיטות הקבלית

על בסיס מחזור שנות השמיטה ומצוות שנת היובל קיימת בקבלה תורה קוסמולוגית וקוסמוגנית המתארת את העולם כנברא ונחרב במחזורי שמיטות בני 7,000 שנה, שהם חלק ממחזור של יובל גדול בן 50,000 שנה. תורה קבלית זו הייתה מקובלת במאות ה-13 וה-14 בקרב חוג תלמידי ומפרשי הרמב"ן, וזכתה לגרסתה המפורסמת ביותר ב"ספר התמונה", המיוחס לרבי נחוניא בן הקנה.
הערות שוליים

↑  ספרא, בהר; תוספתא מנחות, פ"ו, רמב"ם הלכות שמיטה ויובל י ב
↑  "ועשו שנת עשר וחמש מאות ליצירה, שהיא שנת אחת ועשרים משנכנסו לארץ, שמטה." רמב"ם הלכות שמיטה ויובל פרק י הלכה ב
↑  דעת חכמים כי יובל אינו עולה למניין שבוע (=שבע שנים), לעומת רבי יהודה שיובל עולה למניין שבוע (תלמוד בבלי, מסכת נדרים, דף ס"א, עמוד א'. תלמוד בבלי, מסכת ראש השנה, דף ט', עמוד א'. תלמוד בבלי, מסכת ערכין, דף י"ב, עמוד ב').
↑  משנה תורה לרמב"ם, ספר זרעים, הלכות שמיטה ויובל, פרק י', הלכה ז'.
↑  לרשימת שנות השמיטה בעבר ובעתיד ראו קטגוריה:שנות שמיטה
↑  גרסה מוקלדת במכונת כתיבה באלפבית עברי באתר הספרייה הלאומית. ראו: חיים יחיאל בורנשטיין, חשבון שמטים ויובלות.
↑  חלקם פורסמו על ידי מוריץ היידנהיים ב-Bibliotheca Samaritana, כרך 3, עמודים 120–122. כתב היד זמין לצפייה באתר הספרייה הלאומית.
↑  שבע מצבות חדשות מצוער
↑  כתב יד פרמה דה רוסי 541 עמוד 229, פורסם על ידי שכטר.
↑  ספר התרומה סימן קל"ה
↑  ספר הישר סימן תצ"ב
↑  משנה תורה לרמב"ם, ספר זמנים, הלכות קידוש החודש, פרק ד', הלכה ט"ו
↑  7 מכל 19 - מחזור של 133 שנה. להלן פירוט שני מחזורים כאלה: ה'ת"ר, ה'תרל"ה, ה'תרמ"ט, ה'תר"ע, ה'תרפ"ד, ה'תרצ"ח, ה'תשי"ט, ה'תשל"ג, ה'תשס"ח, ה'תשפ"ב, ה'תת"ג, ה'תתי"ז, ה'תתל"א, ה'תתנ"ב, ה'תתס"ו, ה'תתק"א.
↑  ראו משנה תורה לרמב"ם, ספר זמנים, הלכות קידוש החודש, פרק ד', הלכה ט"ז, ושרידי אש חלק א סימן לט
| שמיטה ויובל |
| --- | --- | --- |
| מצוות השביעית | שמיטת קרקעות • מלאכות שביעית • שמיטת כספים  • פרוזבול • מצוות הקהל • שביעית בזמן הזה |  |
| פירות שביעית | איסור ספיחין • איסור סחורה • איסור שמור • איסור נעבד • דמי שביעית • חובת הביעור |  |
| מצוות היובל | ספירת שנות היובל • שנת היובל • גאולת קרקע • בתים ושדות בתקופת היובל • מצוות הענקה |  |
| פתרונות הלכתיים | יבול שישית • זריעה מוקדמת • יבול חו"ל • מצע מנותק • אוצר בית דין • היתר מכירה • יבול נוכרי • פח שמיטה |  |
| ארגונים | קרן השביעית • אוצר הארץ • ועדת שמיטה • שמיטה ישראלית |  |
| טקסטים | מסכת שביעית • תורת השמיטות • שבת הארץ • ספרות על שנת השמיטה |  |
סמליל שנת השמיטה ה'תשע"ה של המשרד לשירותי דת
הנס ישונק

| --- | --- |

הרמן גרינג בהלווית הנס ישונק, 22 באוגוסט 1943
 לידה:  9 באפריל 1899 הוהנזלצה, הקיסרות הגרמנית הקיסרות הגרמנית
 התאבד:  18 באוגוסט 1943 (בגיל 44) מאורת הזאב, רסטנבורג, גרמניה הנאצית גרמניה הנאצית
 מקום קבורה:  Gmina Gołdap 
 מדינה:  גרמניה הנאצית 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1914–1943 (כ־29 שנים)
 דרגה:   גנרל-אוברסט
 תפקידים בשירות
 ראש מטה הלופטוואפה
 פעולות ומבצעים
 מלחמת העולם הראשונה  מלחמת העולם השנייה
 עיטורים
   צלב האבירים של צלב הברזל   צלב הברזל דרגה ראשונה   צלב הברזל דרגה שנייה
 
הנס ישונק (בגרמנית: Hans Jeschonnek;‏ 9 באפריל 1899 – 18 באוגוסט 1943), היה ראש המטה של הלופטוואפה במלחמת העולם השנייה.
ביוגרפיה

ישונק נולד ב-9 באפריל 1899 בעיר Hohensalza במחוז פוזנן בפרוסיה (כיום – Inowrocław בפולין). הוא עבר קורס קצינים בליכטנפלדה והוכשר כטייס קרבי, ובמלחמת העולם הראשונה הצליח להפיל שני מטוסי אויב ועוטר בצלב הברזל דרגה ראשונה ושנייה.
לאחר המלחמה הצטרף ישונק לרייכסוור וסיים בהצטיינות את המכללה של המטה הכללי. ב-1928. הוא הצטרף למשרד הממונה על הרייכסוור והיה ממונה על פיתוח כלי טיס שנאסרו על ידי חוזה ורסאי.
עם עליית הנאצים לשלטון טיפס ישונק במהירות בתפקידים בלופטוואפה עד שהתמנה ב־1 בפברואר 1939 לראש המטה של הלופטוואפה בדרגת גנרל מיור. באותה תקופה הוא עבר השתלמות בברית המועצות בבית הספר לטיסה בסיס ליפצק.
ביום הראשון לפלישה לפולין התקשר ישונק לשגרירות הגרמנית במוסקבה וביקש מהם להודיע לרוסים שתחנת הרדיו במינסק תזהה את עצמה כל הזמן כדי שהטייסים הגרמנים יוכלו לנווט את מטוסיהם למטרות בפולין. לאחר נפילת פולין ולאור הצלחתו של הלופטוואפה עוטר ישונק ב 27 באוקטובר 1939 בצלב האבירים של צלב הברזל.
לאחר הצלחת הלופטוופה בקרב על צרפת, הועלה ישונק ב-19 באוגוסט 1940, לדרגת גנרל חיל האוויר.
למרות כישלון הלופטוואפה בקרב על בריטניה, הועלה ישונק לדרגת גנרל-אוברסט ב-1 במרץ 1942.
היטלר חיבב את ישונק ולפעמים היה דן איתו על הלופטוופה תוך עקיפת הרמן גרינג.
כוכבו של ישונק דעך לאחר כישלון הלופטוואפה בקרב סטלינגרד לאחר שהוא וגרינג הבטיחו להיטלר שהלופטוואפה יוכל להטיס אספקה לארמייה השישית הנצורה בסטלינגרד.
ישונק התאבד ביריה במאורת הזאב ב-18 באוגוסט 1943.
לקריאה נוספת

גידו קנופ: גרינג, סגנו של השטן-ביוגרפיה, הוצאת ספריית מעריב, 2010
קברו של הנס ישונק
היית'ם עלי טבטבאי

| --- | --- |
אין תמונה חופשית
 לידה:  1968 (בן 56 בערך) ביירות, לבנון
 מדינה:  לבנון לבנון
 כינוי:  אבו עלי טבטבאי
 השתייכות:  חזבאללה חזבאללה
 תפקידים בשירות
 בכיר ביחידה 3800  מפקד כוח רדואן  רמטכ"ל חזבאללה
 
היית'ם עלי טבטבאי (בערבית: هيثم علي طبطبائي, ידוע גם בשם: אבו עלי טבטבאי; נולד ב-1968) הוא מחבל לבנוני. על פי דיווחים, הוא משמש בתפקיד בכיר ביחידה 3800 שבה הוא אחראי לפעולות צבאיות של חזבאללה במדינות ערביות כגון סוריה, תימן ועיראק, ובעבר היה מפקד כוח רדואן, יחידת העילית של ארגון הטרור חזבאללה.
ב-26 באוקטובר 2016, משרד החוץ של ארצות הברית הגדיר אותו כמחבל עולמי שהוכרז באופן מיוחד.
על פי דיווחים, עלי טבטבאי משמש כיום כרמטכ"ל חזבאללה.
ביוגרפיה

על פי דיווחים, היית'ם עלי טבטבאי משמש בתפקיד בכיר ביחידה 3800 בחזבאללה, העוסקת בהכשרת לוחמי טרור מהמליציות השיעיות לפעולה ברחבי המזרח התיכון. היחידה פועלת בסיוע למיליציות הפרו-איראניות בעיראק ולחות'ים בתימן, ואחד מתפקידיה המרכזיים הוא לאמן ולתמוך בלוחמים בשטח. על פי דיווחים, לפני מלחמת חרבות ברזל היה אחראי על תיק הפלישה של כוח רדואן.
משרד החוץ של ארצות הברית הגדיר אותו ב-26 באוקטובר 2016 כמחבל עולמי שהוכרז באופן מיוחד ואף הציע פרס של עד 5 מיליון דולר עבור מידע עליו.
על פי דיווחים, עלי טבטבאי החליף את אבראהים עקיל בתור רמטכ"ל חזבאללה לאחר חיסולו.
ראו גם

כוח רדואן
חזבאללה
הערות שוליים

↑  היית'ם עלי טבטבאי – Rewards For Justice
1 2  מינוי לא רשמי: סגנו של נסראללה הפך למנהיג חיזבאללה בפועל - בחדרי חרדים, באתר www.bhol.co.il, ‏2024-10-27
1 2  כרוניקה של התמכרות לשקט: "נזהרנו מלתקוף את חיזבאללה כי לא רצינו עימות", באתר ‏מאקו‏, 29 בפברואר 2024
↑  רונן סולומון, ‏נא להכיר: יחידה 3800 החדשה של החיזבאללה, באתר "IsraelDefense‏", 19 ביוני 2024
↑  ארה"ב: פרס של 5 מיליון $ למי שיספק מידע על 2 בכירים של חיזבאללה, באתר Nziv.net, ‏21 באוקטובר 2020
מארק בניוף

| --- | --- |

 לידה:  25 בספטמבר 1964 (בן 60) סן פרנסיסקו, ארצות הברית 
 מדינה:  ארצות הברית 
 השכלה:  אוניברסיטת דרום קליפורניה  בית הספר לעסקים מרשל של אוניברסיטת דרום קליפורניה  תיכון ברלינגיים 
 מעסיק:  אורקל, Salesforce.com 
 תפקיד:  מנהל כללי (1999) 
 פרסים והוקרה:  אביר בלגיון הכבוד (2022) 
 
מארק ראסל בניוף (באנגלית: Marc Russell Benioff; נולד ב-25 בספטמבר 1964) הוא איש עסקים, יזם ומנהל יהודי אמריקני המשמש כמייסד, יו"ר ומנכ"ל חברת התוכנה סיילספורס.
שווי הונו של מארק נכון לדצמבר 2019 הוא 6.5 מיליארד דולר והוא מחזיק ב-2.58 מיליארד מניות של סיילפורס.
ביוגרפיה

בניוף גדל במשפחה יהודית בסן פרנסיסקו, בשנת 1986 הוא קיבל תואר ראשון במנהל עסקים מאוניברסיטת דרום קליפורניה בה היה חבר גם באחווה Tau Kappa Epsilon. הוא קרוב משפחה של מפיק הטלוויזיה דייוויד בניוף.
כבר בתיכון מכר בניוף את האפליקציה הראשונה שלו "How to Juggle" ב-75 דולר. בגיל 15 הוא הקים את Liberty Software שיוצרת ומוכרת משחקים ובגיל 16 הוא כבר הרוויח תמלוגים של 1500 דולר בחודש שהספיקו לו לשלם לאוניברסיטה.
באוניברסיטה הוא התמחה בשפת אסמבלי בחטיבת מקינטוש בחברת אפל. הוא רצה להמשיך בעולם התכנות אומנם המנחה שלו המליץ לו להתנסות בשירות לקוחות והוא הצטרף לחברת אורקל. הוא עבד באורקל כ-13 שנה במגוון תפקידים במחלקת המכירות, שיווק ופיתוח מוצר, בגיל 23 הוא נבחר ל-"Oracle's Rookie of the Year", ובגיל 26 מונה לסגן נשיא באורקל (VP) הצעיר ביותר בתולדות החברה.
בשנת 1999 עזב בניוף את אורקל והקים את סיילספורס בדירה שכורה בסן פרנסיסקו, הוא הצהיר על רצונו לשנות את המודל המסורתי של עולם התוכנה לתוכנה בענן – Saas, בנוסף הוא טבע גם את המונח "platform as a service".
בשנת 2009 הפורום הכלכלי העולמי הזכיר אותו כאחד מהמנהיגים העולמיים הצעירים.
בניוף קיבל תואר דוקטור לשם כבוד מאוניברסיטת דרום קליפורניה ב־16 במאי 2014.
בשנת 2016 הוא נמנה עם אחד מחמישים המנהיגים הגדולים בעולם עקב מחויבותו לשוויון בכל הנושאים החברתיים כמנכ"ל החברה. הוא אף נבחר לתפקיד איש העסקים של השנה על ידי קוראי Fortune, אחד המנכ"לים הטובים בעולם על ידי Barron's, והוא זכה בפרס החדשנות של המגזין Economist's. הוא שימש כיו"ר משותף של הוועדה המייעצת לטכנולוגיות המידע של הנשיא בין השנים 2003–2005. בניוף חבר גם בוועד הנאמנים העולמי של הפורום הכלכלי.
באפריל 2015 הודיע בניוף כי הוא יבחן את כל המשכורות ב-Salesforce כדי להבטיח ששולמו לגברים ונשים באופן שווה עבור עבודה דומה.
Salesforce בראשותו נבחרה לאחת החברות החדשניות בעולם חמש שנים ברציפות על ידי מגזין פורבס. מגזין פורצ'ן הגדיר את Salesforce כחברה הנערצת ביותר בעולם בענף התוכנה ארבע שנים ברציפות, וכינתה את החברה כמקום העבודה הטוב ביותר שמונה שנים ברציפות.
ב־17 במרץ 2017, נכלל בניוף בסימפוזיון של מנהיגים עסקיים שאורגן על ידי ממשל טראמפ במהלך ביקור קנצלרית גרמניה אנגלה מרקל בבית הלבן.
בשנת 2018 קנו בניוף ואשתו קנו המגזין Time ב-190 מיליון דולר.
פילנתרופיה

בניוף הוא יו"ר קרן Salesforce.com שהוקמה בשנת 2000 כקרן צדקה ציבורית. הוא יצר את המודל 1-1-1 של פילנתרופיה ארגונית משולבת, שבאמצעותה חברות תורמות אחוז אחד מההון, אחוז אחד משעות העובדים ואחוז אחוז מהמוצר (פרו בונו) חזרה לקהילות בהן היא משרתת. חלקים ממודל 1-1-1 זה אומצו על ידי יותר מ־700 חברות, כולל גוגל. בניוף אף תקף את חבריו המילארדרים ש"אוגרים כסף" ולא נותנים לחברה.
בשנת 2007 הוועדה לעידוד פילנתרופיה ארגונית העניקה לבניוף את פרס הצטיינות בפילנתרופיה התאגידית ובשנת 2008 הזמינה אותו להיות חבר בדירקטוריון.
החל ממרץ 2016, Salesforce.com סיפקה יותר מ-115 מיליון דולר מענקים, 1.3 מיליון שעות התנדבות עובדים ומשמשת ב-28,000 עמותות עם טכנולוגיית Salesforce.
מארק בניוף ואשתו לין הוכרו בראש רשימת 50 הפילנתרופים הטובים ביותר של פורבס אמריקה בשנת 2015.
ביוני 2010 הם הודיעו על תרומה של 100 מיליון דולר לבית החולים UCSF לילדים במטרה לקדם את בריאות הילדים ברחבי העולם. בשנת 2014, מארק ולין בניוף תרמו 100 מיליון דולר נוספים לבית החולים UCSF ואוקלנד (שניהם מכונים כיום בתי חולים לילדים בניוף).
מארק ולין בניוף תרמו גם לארגון The Ocean Cleanup, ארגון ללא מטרות רווח המפתח טכנולוגיות כדי להיפטר מהפלסטיק באוקיינוסים.
בניוף תמך בהילרי קלינטון לנשיאת ארצות הברית בבחירות לנשיאות 2016.
פילנתרופיה > מיזם 1t.org לשתילת טריליון עצים

בשנת 2020 הכריז בניוף בפורום הכלכלי העולמי בדאבוס על כוונתו לשתול טריליון עצים עד 2030. בעקבות זאת הודיע נשיא ארצות הברית דאז דונלד טראמפ על הצטרפותה של ארצות הברית למיזם. הרעיון של בניוף התבסס על מחקר שטען כי יש בכדור הארץ שטח פנוי לשתילת טריליון עצים, ושהפעולה יכולה להסיר 200 ג'יגה-טון של פחמן מהאטמוספירה. היוזמה עוררה מחלוקת עקב טענות שונות, ביניהן שטריליון עצים אינם מספיקים כדי ליצור השפעה משמעותית, וכן ששתילה בהיקף כזה עלולה לשבש מערכות אקולוגיות. נכון לתחילת שנת 2024, בניוף הוציא על הפרויקט 17 מיליון דולר, והתחייב להוציא מאות מיליוני דולרים נוספים על שתילת עצים. לפרויקט הצטרפו 85 חברות אחרות. בארבע השנים הראשונות לפרויקט נשתלו 2.6 מיליארד עצים דרך המיזם.
הערות שוליים

↑  Marc Benioff Insider Trading $CRM SALESFORCE COM INC, www.insidermole.com
↑  Diaspora | Jewish diaspora | The Jerusalem Post, www.jpost.com
↑  The Fresh Prince Of Software A second home in Hawaii, friendships with Colin Powell and Deepak Chopra, holiday parties for 700--life is good when you're Marc Benioff. He sells a boring product yet lives like a rock star. Then again, he learned from the best: his former boss Larry Ellison. - March 1, 2003, money.cnn.com
↑  Salesforce CEO leads charge against software - USATODAY.com, usatoday30.usatoday.com
↑  USC’s Commencement History | About USC, about.usc.edu
↑  הכירו את המנכ"ל שרוצה להשוות בין השכר של הנשים לגברים, באתר כלכליסט, 25 באפריל 2015
↑  מנכ"ל סיילספורס מארק בניוף ואשתו רוכשים את המגזין טיים תמורת 190 מיליון דולר, באתר כלכליסט, 17 בספטמבר 2018
↑   המיליארדר שיוצא נגד חבריו: "אוגרים כסף ולא רוצים לתרום", באתר TheMarker‏, 17 באוקטובר 2018
1 2 3 4   מיליארדר ההייטק רצה לשתול טריליון עצים. מה כבר יכול להשתבש?, באתר TheMarker‏, 5 במאי 2024
| --- | --- |
בקרת זהויות :  NLI: 987007459425505171  PLWABN: 9810624298105606  BnF: cb16917929n (data)  GND: 139933069  ISNI: 0000 0001 1488 8985  LCCN: n2009036451  NKC: vse2009540014  NLK: KAC200808329  NTA: 324430183  SUDOC: 077913205  VIAF: 90434049   WorldCat (עם VIAF): 90434049
אליפות אירופה בכדורסל נשים 2023

| --- | --- |

 תאריך התחלה:  15 ביוני 2023
 תאריך סיום:  25 ביוני 2023
 מספר משתתפות:  16
 מארחת:  ישראל סלובניה
 ערים מארחות:  תל אביב, לובליאנה
 זוכה:   בלגיה
 אתר רשמי
 → 20212025 ←
 
אליפות אירופה בכדורסל נשים 2023, היא האליפות האזורית ה-39 שאורגנה על ידי פיב"א אירופה. האליפות התקיימה בישראל ובסלובניה בין ה-15 ביוני ל-25 ביוני 2023. נבחרת בלגיה זכתה באליפות לאחר שגברה במשחק הגמר על ספרד
מוקדמות > נבחרות שהעפילו

| מדינה | העפלה דרך | תאריך העפלה | הופעה אחרונה | המיקום הטוב ביותר בטורניר | דירוג עולמי |
| --- | --- | --- | --- | --- | --- |
| סלובניה סלובניה | מדינה מארחת | 11 ביוני 2021 | 2021 | 10 !מקום עשירי (2019, 2021) | 19 !19 |
| ישראל ישראל | מדינה מארחת | 11 ביוני 2021 | 2011 | 08 !מקום שמיני (1991) | 54 !54 |
| לטביה לטביה | מנצחת בית J | 27 בנובמבר 2022 | 2019 | 04 !מקום רביעי (2007) | 24 !24 |
| ספרד ספרד | מנצחת בית C | 27 בנובמבר 2022 | 2021 | 01 !זכייה באליפות(1993, 2013, 2017, 2019) | 04 !4 |
| איטליה איטליה | מנצחת בית H | 27 בנובמבר 2022 | 2021 | 01 !זכייה באליפות(1938) | 16 !16 |
| בלגיה בלגיה | מנצחת בית A | 9 בפברואר 2023 | 2021 | 03 !מקום שלישי (2017, 2021) | 07 !7 |
| צרפת צרפת | מנצחת בית B | 9 בפברואר 2023 | 2021 | 01 !זכייה באליפות(2001, 2009) | 06 !6 |
| מונטנגרו מונטנגרו | מנצחת בית F | 9 בפברואר 2023 | 2021 | 06 !מקום שישי (2011) | 20 !20 |
| סרביה סרביה | מנצחת בית E | 9 בפברואר 2023 | 2021 | 01 !זכייה באליפות(2015, 2021) | 08 !8 |
| טורקיה טורקיה | מנצחת בית D | 9 בפברואר 2023 | 2021 | 02 !סגנית (2011) | 11 !11 |
| יוון יוון | מנצחת בית G | 9 בפברואר 2023 | 2021 | 04 !מקום רביעי (2017) | 17 !17 |
| הונגריה הונגריה | אחת מארבע המדורגות במקום השני | 12 בפברואר 2023 | 2019 | 02 !סגנית (1950, 1956) | 27 !27 |
| בריטניה בריטניה | אחת מארבע המדורגות במקום השני | 12 בפברואר 2023 | 2019 | 04 !מקום רביעי (2019) | 21 !21 |
| צ'כיה צ'כיה | מנצחת בית I | 12 בפברואר 2023 | 2021 | 01 !זכייה באליפות(2005) | 22 !22 |
| סלובקיה סלובקיה | אחת מארבע המדורגות במקום השני | 12 בפברואר 2023 | 2021 | 02 !סגנית (1997) | 23 !23 |
| גרמניה גרמניה | אחת מארבע המדורגות במקום השני | 12 בפברואר 2023 | 2011 | 03 !מקום שלישי (1966, 1997) | 37 !37 |